GTH เปลี่ยนชื่อเป็น GDH 559 ดันสร้างสุขให้คนดูหนังไทย
เล็ก บุษบาและจีน่า เผยบริษัท จีดีเอช 559 เริ่มทำงาน 5 ม.ค. 59 ยืนยันจากกันกับคุณวิสูตรด้วยดี หากมีโปรเจกต์อะไรที่สามารถทำงานร่วมกันได้ก็จะชวนมาทำร่วมกันแน่นอน แจงกรณี พลอย เฌอมาลย์ ที่ไม่มาคอนเสิร์ตปิดท้ายจีทีเอช เพราะว่ามีปัญหาในการทำงานบางอย่าง ซึ่งพลอยไม่มั่นใจที่จะทำ และการที่พลอยไม่ขึ้นคอนเสิร์ต เป็นการตัดสินใจร่วมกันของทั้งสองฝ่าย ยืนยันสัมพันธ์กับพลอยยังดีไม่มีปัญหาอะไร,บริษัท GDH 559 จำกัด ย่อมาจาก Gross Domestic Happiness หมายถึง หน่วยที่จะวัดความสุขใจของผู้ชมและคนทำงาน ส่วน 559 หมายถึง ตัวเลขที่ดี ฤกษ์ดีของบริษัทที่เปิดในวันที่ 5 ม.ค. 2559 และยังพ้องกับจำนวนผู้ถือหุ้น 59 คน ซึ่งมีเป้าหมายการทำงานเดียวกัน คือ สร้างความสุขให้กับคนดูหนังไทย และในขณะเดียวกันคนทำงานก็มีความสุขกับการงานที่ทำ นั่นคือเหตุผลที่ทั้งสองบริษัท คือ จีเอ็มเอ็ม แกรมมี่ และหับ โห้ หิ้น บางกอก จับมือและก้าวไปด้วยกัน,โดยมีสัดส่วนผู้ถือหุ้น ดังนี้ ,- บริษัท จีเอ็มเอ็ม แกรมมี่ จำกัด (มหาชน) 51%,- บริษัท หับ โห้ หิ้น บางกอก จำกัด 15%,- กลุ่มผู้บริหาร, คนทำงาน, ผู้กำกับ, นักแสดง 34%,รายนามคณะกรรมการบริหาร,นางบุษบา ดาวเรือง,นางสาวจินา โอสถศิลป์,นายสมภพ บุษปวนิช,นายจิระ มะลิกุล,นายยงยุทธ ทองกองทุน,นายประเสริฐ วิวัฒนานนท์พงษ์,นางสาวเช่นชนนี สุนทรศารทูล,นางปรียาวรรณ สิริทรัพย์ทวี,นายวิชชพัชร์ โกจิ๋ว,นางสาววรรณฤดี พงษ์สิทธิศักดิ์,นางสาวสุวิมล เตชะสุปินัน,โดยเล็ก บุษบาและจีน่า ได้ให้สัมภาษณ์กับสื่อมวลชนว่า,เปิดบริษัทแนวหนังจะเป็นแบบไหน?,จีน่า แนวหนังยังเหมือนเดิม อย่างที่พี่เก้งบอกว่าเราอยากทำคอนเทนต์เดิมให้ดีที่สุด และยกระดับให้มันดีๆ ขึ้นไป แต่ก็ไม่ได้ถึงขั้นฟีลกู้ดอย่างเดียว มันขึ้นอยู่กับผู้กำกับเขาอยากทำแนวไหน,สำหรับ GDH 559 มีอะไรแปลกใหม่?,จีน่า ในแง่ของคนทำงานมันเหมือนเดิม ในเชิงบริษัทก็เล็กลง เพราะว่ามันเป็นย่างก้าวใหม่ พยายามทำงานด้วยความประณีต ใส่ใจ เรามีความตั้งใจว่าเราอยากเป็นบริษัทที่ทำคอนเทนต์ที่ดีที่สุดบริษัทหนึ่งให้กับผู้ชมคนไทย,แผนการเปิดบริษัทเกิดขึ้นก่อนหรือหลังที่จะประกาศปิด GTH?,จีน่า เรามีการคุยกันทั้ง 3 บริษัท และปิดจีทีเอชไป เราถือว่าเป็นการจบอย่างสวยงาม เพราะว่าทุกคนอยากออกมาพูด หลังจากนั้นพี่เก้งออกมาพูดว่าอยากทำงานที่ดีอยู่ หน้าที่ของพวกเราคือค่อยๆ คิด ค่อยๆ เริ่มว่าจะทำอะไรบ้าง เริ่มจากรวบรวมทีมบริหาร ทีมงาน ผู้กำกับ ดารา คนที่ทำงานกับพวกเรามานาน ที่สู้มากับพวกเรา เพราะการทำงานหนังมันเหนื่อยมาก พอเรารวบรวมได้เราก็รู้ว่าเราจะทำอะไร ในวันแถลงข่าวปิดบริษัทครั้งก่อน เราได้แจ้งกับน้องๆ ผู้สื่อข่าวว่าเดือน ธ.ค. เรามีอะไรจะบอก ซึ่งจริงๆ เราเพิ่งเริ่มคิด จะเห็นว่ามันมีแค่ชื่อบริษัท ค่อยๆ เริ่มอย่างช้าๆ เน้นที่ตัวคอนเทนต์เป็นหลัก,แต่ชื่อบริษัทก็ยังคล้ายแบบเดิม? ,จีน่า เราเหมือนประเทศภูฏาน ประเทศเล็กๆ ที่เต็มไปด้วยความสุข ความพึงพอใจที่เราทำ ความสุขเรียบง่าย และดีงาม,ถามต่อถึงทุนในการจดทะเบียนบริษัทเป็นเงินเท่าไร?,จีน่า บริษัทจีทีเอช จด 300 ล้าน แต่กับ จีดีเอช 559 เราจดทะเบียนแค่ 150 ล้าน เพราะด้วยทั้งคนทำงานเบื้องหลังมาร่วมถือหุ้น และเราดูว่าปีหน้าเรามีหนังสองเรื่องที่ต้องใช้ทุน 50 กว่าล้าน ซีรีส์ที่ทำ 3 เรื่อง เรื่องแรก บันทึกของตุ๊ด ทำไปแล้วใช้ทุน 20 กว่าล้าน, แก๊สโซฮัก แต่เรื่องนี้เราร่วมกับทางไลน์ผลิต เราจึงมีทุนจากไลน์ทีวีมา, เรื่อง ไอซียู ประมาณ 25 ล้าน และมาลี อีก 20 ล้าน ทุนที่ใช้ไป เราต้องทำให้เกิดรายได้ภายใน 6 เดือน แต่ซีรีส์มันมีรายรับจากลูกค้าเข้ามาเลย ส่วนหนังจะฉายในเดือน ส.ค. เรื่องแรกกำลังทำอยู่ ส่วนเรื่องที่สองถ่ายทำประมาณเดือน มิ.ย. หรือ พ.ค. หนังจะเป็นเงินที่เราลงไปก่อน ดังนั้นเราคิดว่าลงไปแค่ 150 ล้านน่าจะพอ เพราะคนทำงานต้องใช้เงินถึง 74 ล้าน หุ้นของเราแต่ละคนต้องจ่ายเงินขั้นต่ำเป็นแสน,ก่อนหน้านี้มีข้อความออกมาโจมตีว่าบริษัท หับ โห้ หิ้น หักหลังเพื่อน? ,เล็ก วันที่เราออกมาคุยกัน คุณวิสูตร ได้พูดประโยคที่เพราะมาก ที่บอกว่าในเมื่อเราเห็นดาวคนละดวง พี่คิดว่าเราให้ความเคารพในการตัดสินใจของทางคุณวิสุทธิ์ และทางหับ โห้ หิ้น เขาได้พูดคุย และมีแนวทาง ในวันนั้นพี่ได้เห็นภาพความรู้สึกที่ดีมาก ที่คุณวิสูตรพูดว่าเมื่อเราเห็นดาวคนละดวง เราก็ควรแยกไปสร้างผลงานที่ดีให้วงการภาพยนตร์ไทย ถ้าเรามองโลกในแง่ดี ผู้ชมได้มีทางเลือกในการชมภาพยนตร์มากขึ้น และในวันนั้น ทั้งพี่เก้ง และน้องๆ ทีมงานรู้สึกขอบคุณคุณวิสูตรสำหรับประสบการณ์ดีๆ ที่ได้เรียนรู้ ความสัมพันธ์และมิตรภาพยังเหมือนเดิม เรายังทิ้งท้ายว่าถ้าเรามีโปรเจกต์อะไรที่เหมือนกัน เราก็จะมาทำงานด้วยกัน,กับบทความที่ออกมาส่งผลกระทบอะไรบ้างหรือเปล่า? ,เล็ก ไม่เลยค่ะ มิตรภาพสำคัญที่สุด สำหรับตนเคารพในการตัดสินใจตรงนั้นของทั้งสองบริษัทที่ไตร่ตรองมาดีแล้ว,ข่าวที่ออกมาบอกว่าจุดแตกหักจริงๆ เป็นเรื่องของผลประโยชน์จากภาพยนตร์พี่มากพระโขนง?,จีน่า จีทีเอชจบลงอย่างสวยงามแล้วนะคะ เราทั้ง 3 บริษัทก็ยังมีมิตรภาพที่ดีงามต่อกัน วันที่เราคุยกัน ต่างคนก็ต่างได้ออกมาพูด เราก็ในฐานะของหับก็ยืนยันเหมือนเดิมว่าไม่พร้อมเข้าตลาดหลักทรัพย์ อีกอย่างวันนี้เป็นวันเริ่มต้นบริษัทใหม่ เราก็อยากจะให้เริ่มต้นสิ่งใหม่ๆ กันดีกว่า สิ่งที่ผ่านมาแล้ว มันไม่สามารถเรียกกลับมาได้ วันนี้เรามีจีดีเอช 559 ที่น่าจะเต็มไปด้วยความสนุกสนานและอารมณ์ดี ก็อยากให้ทุกคนให้กำลังใจ เพราะมันมีสิ่งที่จะต้องก้าวเดินไปอีกมากมาย อยากให้ติดตามสิ่งที่เราอยากจะทำมันออกมาให้ดีที่สุดดีกว่าค่ะ,ข่าวที่ออกมามีผลกระทบรึเปล่า? ,เล็ก ไม่มีนะคะ อย่างที่บอกว่ามันจบไปแล้วอย่างดีงาม ทุกคำพูดวันนั้นมันชัดเจน เราก็ก้าวไปสู่สิ่งใหม่ๆ ที่ดี สิ่งที่แกรมมี่มุ่งมั่นที่จะให้โอกาสคนด้วย ก็อยากให้ทุกคนสนับสนุนและเป็นกำลังใจให้เราด้วยค่ะ,จีน่า แกรมมี่ให้โอกาสหับมาตั้งแต่ 12 ปีที่แล้ว วันนี้เราก็เลยถือโอกาสเปิดตัวจีดีเอช 559 อย่างเป็นทางการและเป็นกันเอง,คาดหวังกระแสตอบรับยังไง?,จีน่า หวังว่าแฟนๆ จะให้การตอบรับอย่างดีเหมือนที่ผ่านมา เพราะความตั้งใจและสิ่งที่อยากทำมันจะมากขึ้นไปกว่าเดิม,คาดหวังค่ายหนังติดตลาดอันดับต้นๆ?,เล็ก พอจะเริ่มแต่ละโปรเจกต์ก็เหมือนเรานับ 1 ใหม่ ทุกคนก็จะต้องทุ่มเทกันเต็มที่,จีน่า ธุรกิจหนัง ถ้าจะให้ร่ำรวยต้องทำอย่างอื่นด้วย สิ่งที่สำคัญคือใจต้องมาก่อน ส่วนทางช่องจีทีเอช ออนแอร์ ก็คงต้องปิดไปโดยปริยาย แต่คอนเทนต์ต่างๆ ก็พยายามออนแอร์ในช่องจีเอ็มเอ็มและช่องวัน เรื่องเปิดช่องใหม่คงไม่มีค่ะ เพราะเราอยากรักษาความมีคอนเทนต์ที่ดีเอาไว้,ถามถึงดราม่าคอนเสิร์ตจีทีเอชที่พลอย เฌอมาลย์ ไม่ได้ขึ้นคอนเสิร์ต?,จีน่า จริงๆ แล้วไม่ได้มีปัญหาอะไรเลย น้องเขาก็มาซ้อม แต่อาจจะมีบางอย่างที่ยากเกินกว่าเวลาที่มีอยู่ ความจริงวันที่รันทรู น้องเขาก็มา แต่เราก็เคารพในการตัดสินใจของน้อง บางสิ่งบางอย่างอาจจะทำให้น้องขาดความมั่นใจ เราก็คุยกัน ถ้าน้องไม่พร้อมก็อย่าเลย แต่เราไม่ได้มีความโกรธเคืองอะไรนะ เรายังรักกันดี งานปาร์ตี้อำลาที่หัวหินเขาก็ไป การทำคอนเสิร์ตจีทีเอชที่ผ่านมา น้องๆ นักแสดงทุกคนให้ใจ และมีสปิริตสูงมาก เขาต้องมาซ้อมเพื่อพวกเราจริงๆ ถ้าให้เขาทำอะไรที่ไม่มั่นใจ มันก็เป็นสิ่งที่ยาก เราไม่ได้รู้สึกว่าเขาถอนตัว แต่มันเป็นการตัดสินใจร่วมกันของพวกเรามากกว่า จริงๆ คอนเสิร์ตมันก็จบลงอย่างสวยงามแล้ว เราเก็บความทรงจำดีๆ ไว้ดีกว่า,ปัญหามันมาจากชุดใช่ไหม? ,จีน่า ไม่ใช่เลยค่ะ คือทุกอย่างมีเหตุผลของมัน ท้ายที่สุดเป็นเรื่องของภาพรวมมากกว่า เมื่อการทำงานที่อาจจะยากเกินไป เราก็ต้องขออภัยน้องเขาจริงๆ ไม่แน่อาจจะมีคอนเสิร์ตอีก 10 ปี ข้างหน้าก็ขอแก้ตัวกับน้องเขาใหม่ดีกว่า,เล็ก มันไม่ใช่ความขัดแย้งส่วนตัว มันเป็นเรื่องของการทำงานมากกว่า บางทีหน้างานอาจจะไม่เหมาะ เราก็เลยคิดว่าถ้าไม่พร้อมก็อย่าดีกว่า.
เล็ก บุษบาและจีน่า เผยบริษัทจีดีเอช 559 เริ่มทำงาน 5 ม.ค. 59 ยืนยันจากกันกับคุณวิสูตรด้วยดี หากมีโปรเจกต์อะไรที่สามารถทำงานร่วมกันได้ก็จะชวนมาทำร่วมกันแน่นอน แจงกรณี พลอย เฌอมาลย์ ที่ไม่มาคอนเสิร์ตปิดท้ายจีทีเอช 
จีดีเอช,บริษัท GDH 559 จำกัด,GTH,GDH,GTH เปลี่ยนชื่อ,Gross Domestic Happiness,จีเอ็มเอ็ม แกรมมี่,หับ โห้ หิ้น บางกอก,หับ โห้ หิ้น,บริษัทหนัง,หนังจีทีเอช,เล็ก บุษบา,จีทีเอช,จีทีเอชเปลี่ยนชื่อ,จีดีเอชเปิดตัว,เปิดตัวจีดีเอช,ข่าว,ข่าวบันเทิง,ไทยรัฐออนไลน์